เรื่องร้องเรียน (สอบถาม,ความสะอาด) วันที่ 2023-01-23 03:34:50 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001964

ขอให้ตรวจสอบการปฏิบัติงานของเจ้าหน้าที่สำนักงานเขตคลองสาน   เนื่องจากผู้ร้องแจ้งว่าวันที่ 16 มกราคม 2566 เวลาประมาณ 13.00 น. มีเจ้าหน้าที่ของสำนักเขตคลองสานเข้ามาเก็บค่าขยะ บริเวณบ้านเลขที่ 259 ซอยเจริญนคร 46 แขวงบางลำภูล่าง เขตคลองสาน  จุดสังเกต จากปากซอยเข้าไปประมาณ 200 เมตรจะพบกับบ้านหลังดังกล่าว เนื่องจากผู้ร้องแจ้งว่ามีเจ้าหน้าที่ฯเข้ามาเก็บค่าขยะ เป็นเจ้าหน้าที่เพศชาย (ทราบชื่อ-นามสกุล) อายุประมาณ 45 ปี สูงประมาณ 170 เซนติเมตร รูปร่างผอม ผิวดำแดง มาเก็บเงินค่าขยะ บ้านผู้ร้องแต่ไม่ได้เก็บขยะไปด้วย ซึ่งผู้ร้องแจ้งว่าเจ้าหน้าที่จะเก็บเงินค่าขยะ 60 บาท (หกสิบบาทถ้วน) ทุก 3 เดือน และมีใบเสร็จค่าขยะให้ ซึ่งผู้ร้องได้สอบถามกับทางเจ้าหน้าที่ว่าทำไมถึงเก็บเงินค่าขยะแต่ไม่เก็บขยะไปด้วย เจ้าหน้าที่แจ้งว่า "ทำตามหน้าที่และเจ้าหน้าที่เก็บขยะคนละส่วนกับเจ้าหน้าที่เก็บเงิน" ซึ่งผู้ร้องไม่เข้าใจว่าทำไมมีการเรียกเก็บเงินค่าขยะแต่ไม่มีการเก็บขยะ ทำให้ผู้ร้องได้รับความเดือดร้อน ประสบปัญหามาเป็นระยะเวลาประมาณ 4 เดือนแล้ว ประสบปัญหา 2 หลังคาเรือน จึงประสงค์ให้หน่วยงานที่เกี่ยวข้องเข้าไปตรวจสอบปฏิบัติงานของเจ้าหน้าที่สำนักงานเขตคลองสาน

 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata